open-index/open-wikipedia-markdown huggingface dataset:
Escape to Victory

***Escape to Victory*** (títol orichinal en anglés, en aragonés ***Fuga enta la victoria***, estrenada en Aragón con o títol en castellano d***'Evasión o Victoria***, en aragonés ***Evasión u Victoria***), y tamién conoixida simplament como ***Victory*** en Estaus Unius, ye una cinta esportiva belica estausunidense de l'anyo 1981 que fue producida por Freddie Fields ta las productoras *[[Lorimar Film Entertainment]]*, *[[Lorimar]]*, *[[Victory Company]]* y *[[New Gold Entertainment]]* y dirichida por John Huston seguntes un guión adaptau por Eva Jones y Yabo Yablonsky basau en una historia de Yabo Yablonski, Djordje Milicevic y Jeff Maguire a la vegada basada en a cinta de cine hongaro *[[Két félidő a pokolban]]* (Zoltán Fábri, 1961) insìrau finalment en un feito real, o clamau *[[partiu d'a muerte]]* escaiciu en Kiev o 9 d'agosto de 1942. A dirección de fotografía d'a cinta ye un treballo de Gerry Fisher y la suya banda sonora orichinal de Bill Conti. En o suyo elenco incluye a destacaus actors como Michael Caine, Sylvester Stallone, Max von Sydow, Gary Waldhorn, George Mikell, Arthur Brauss u Michael Wolf y tamién a destacaus chugadors de fútbol como Bobby Moore, Pelé, Osvaldo Ardiles, Kazimierz Deyna, Paul Van Himst, Mike Summerbee y Hallvar Thoresen, amás d'atros chugadors de l'equipo *[[Ipswich Town]]* que feban labors de doblache ta los actors prencipals cuan chugaban a fútbol.

A cinta s'ambienta en un campo de presoners de guerra aliaus en o Tercer Reich en o verano de 1943 mientres a Segunda Guerra Mundial y explica la historia d'un grupo de presoners chugadors de fútbol a qui l'alto mando d'a *[[Wehrmacht]]* concede bels beneficios si acceptan de chugar un partiu "internacional" contra una selección de chugadors alemans en o estadio de Colombes (Altos d'o Sena) en a periferia d'a ciudat de París que se retransmitirá a toda Europa. Os dirichents d'o campo de presoners lis dicen en primeras que se nieguen pero finalment planifican la suya evasión mientres o partiu de fútbol. As escenas de fútbol estioron feitas en o MTK Stadium de Budapest en represetando y la cinta se rodó en ixa ciudat d'Hongría y en a ciudat francesa de París.

## Elenco

## Se veiga tamién
* Cine en 1981.
* Cintas de 1981.

## Referencias

## Vinclos externos
*  Pachina web d'''Escape To Victory''.
*  Imáchens d'a interpretacion de Michael Caine en Escape to Victory.
*  ''Escape To Victory'' en Internet Movie Database.
*  ''Escape To Victory'' en FilmAffinity.
*  ''Escape To Victory'' en AllMovie.
*  ''Escape To Victory'' en l**[[American Film Institute Catalog]]'' de l**American Film Institute*.
*  [https://www.allocine.fr/film/fichefilm_gen_cfilm=3479.html *Escape To Victory*] en [[Allociné]].
*  [https://www.rottentomatoes.com/m/1022576-victory *Escape To Victory*] en [[Rotten Tomatoes]].
*  [https://letterboxd.com/film/escape-to-victory/ *Escape To Victory*] en [[Letterboxd]].
*  [https://www.boxofficemojo.com/movies/?id=victory.htm *Escape To Victory*] en [[Box Office Mojo]].
*  [https://www.netflix.com/title/1091206 *Escape To Victory''] en Netflix.
Laisvės alėja

L**'avenida d'a Libertat** (en lituano *Laisvės alėja*) ye una avenida emblematica d'a ciudat de Kaunas, Lituania, que data de zaguerías d'o sieglo XIX. Une a Trakų gatvė («Carrera de Trakai») con a Vilniaus gatvė («Carrera de Vilna»). Ye a prencipal carrera comercial d'a ciudat y ye a carrera piatonal mas luenga d'Europa de l'Este.

## Partis prencipals
  Trakų gatvė.
 Vytauto prospektas.
 Gedimino gatvė.
 Mickevičiaus gatvė.
 S. Daukanto gatvė.
 Maironio gatvė.
 E. Ožeškienės gatvė.
 Savanorių prospektas.
 Vilniaus gatvė.

## Puestos destacatos
* Ilesia de Sant Miguel Arcánchel: ilesia catolica d'estilo neobizantino. 
* Kauno Valstybinis Muzikinis Teatras: teatro municipal de Kaunas. 
* Kauno dramos teatras: teatro dramatico municipal. 
* Kauno Raudonojo Kryžiaus ligoninė: centro hespitalario d'a Cruz Roya en Kaunas. 
* Oficina central de Correus
* Kauno Tado Ivanausko zoologijos muziejus: museu d'historia natural de Kaunas.

## Enlaces externos
*    Descripción d'a avenita
Váci utca

A **Váci utca** (*Carrera Váci*) ye una d'as prencipals carreras piatonals y probablement a mas famosa carrera d'o centro d'a ciudat de Budapest, a capital Hongría. En ista carrera se troban un gran numero de restaurants y botigas, estando o puesto prencipal ta o turismo de compras.

A Váci utca ye una d'as prencipals carreras comercials de Budapest. Entre as botigas instalatas en ista carrera destacan Zara, H&M, Mango, ESPRIT, Douglas AG, Swarovski, Hugo Boss, Lacoste, Nike. A carrera s'ubre en plegar en a plaza Vörösmarty.

## Se veiga tamién
*Belváros
*Alter és Kiss, a primera botiga d'Alter És Kiss, fue establita por Antal Alter en 1829. Dita botiga se trobaba en o numero 10 (hue o 13) d'a Váci utca.
Districtos de Viena

A ciudat de Viena se divide politicament en **23 districtos urbans** (en alemán *Bezirk*). Os habitants de Viena se refieren a os districtos bien por o suyo nombre, o bien por o suyo numero: «o decimosieteno», «Viena 17» u «Viena XVII». Istos numeros se troban en toz os sinyals d'as carreras debant d'o suyo nombre (por eixemplo, "17, Pezzlgasse") y forman o segundo y tercer dichito d'o codigo postal (1010 ta o primer districto dica 1220 ta o 22eno districto, estando o 23eno distrito una excepción.

## Lista de los distritos de Viena

## Referencias
*  Felix Czeike (Hrsg.): Historisches Lexikon Wien in fünf Bänden, Kremayr & Scheriau, Wien 1992–1997.
*  Peter Diem, Michael Göbl, Eva Saibel: *Die Wiener Bezirke. Ihre Geschichte, ihre Persönlichkeit, ihre Wappen*. Perlen Reihe, Wien (2002).
*  *Das provisorische Gemeindegesetz vom 6. März 1850 mit dessen Nachtragsbestimmungen [bis 6. November 1866]* in: *Bericht der vom Wiener Gemeinderathe eingesetzten Commission zur Revision des Gemeinde-Statutes. Erster Band.* = *Vorlagen zur Revision der provisorischen Wiener Gemeinde-Ordnung vom 6. März 1850*, Selbstverlag Gemeinderat Wien, Wien 1868, S. 137  (Online-Version por Google Books)

## Vinclos externos
*  www.wien.gv.at/bezirke/ Pachinas web oficials d'os districtos de Viena. 
*  www.wien.gv.at/bezirke/bezirkswappen/ Escudos d'armas d'os districtos. 
*  Escudos d'armas de Viena
Universidat Niccolò Cusano

A **Universidat Niccolò Cusano** (**Università degli Studi Niccolò Cusano**, tamién conoixida como **Unicusano**) ye una universidat fundata en Roma, Italia, en 2006, por Stefano Bandecchi.

## Organización
A universidat tien 6 facultaz. O maximo representant d'a universidat ye o rector.

### Rectors
* Sebastiano Scarcella (2006-2010).
* Giovanni Puoti (2010- )

## Vinclos externos

*  Pachina web oficial d'a Universidat Niccolò Cusano.
Pan (chenero)

***Pan*** ye un chenero de primaz hominidos hominins, en a subtribu d'os panins, propios d'as selvas y sabanas con arbolau de l'Africa sub-sahariana occidental y central, dende Senegal dica Tanzania, enca que son mas frecuents en os países que arredolan o golfo de Guinea. Popularment se os conoix como **chimpancés** (d'o francés <*chimpanzé*).

En l'actualidat o chenero comprende dos especies reconoixidas; *[[Pan troglodytes]]* (o chimpanzé común) y *[[Pan paniscus]]* (o bonobo u chimpanzé pigmeu).

Estudios cheneticos y inmunolochicos han demostrau que *Pan* ye o chenero vivo filochenicament mas amanau a *[[Homo]]*, en o cual nos trobamos os humans. A diverchencia evolutiva de toz dos linaches, que ixo ye o zaguer antipasau común que compartiemos, s'ha datau en fa bels 5-6 millons d'anyos. Os chimpancés y os humans compartimos aproximadament o 96% d'o nuestro chenoma.

## Descripción

Son animals diurnos y tienen costumbres arboricolas u semi-arboricolas, gosando pasar en o suelo cuasi o 50% d'o tiempo que son dispiertos. Os eixemplars chóvens son mas arboricolas que no es adultos.

Son animals socials, y viven en grupos complexos (sociedaz) con numeros d'individuos que bailan d'entre 15 y 150. En a especie *P. troglodytes*, os grupos s'agregan y se disgregan estacionalment, desfendo-se en grupichons mas chicorrons, tot seguindo una estratechia que os primatologos denominan «de fisión-fusión».

## Referencias

## Se veiga tamién

*Simio
**[[Pongo]]*
**[[Gorilla]]*
**[[Homo]]*
**[[Australopithecus]]*

## Vinclos externos
Districtos de Budapest

Budapest se divide actualment en **23 districtos** (en hongaro *"kerület"*) que se dividen a la vegada en **vicos** (en hongaro *városrészek*). Chusto dimpués d'a unión d'as ciudaz de Pest, Buda y Óbuda en 1873, a ciudat teneba 10 districtos numeratos de I a X. En a decada de the 1930, se creyoron 4 nuevos districtos, numeratos entre o XI y o XIV. L'1 de chinero de 1950, Budapest s'unió con 7 ciudaz y 16 lugars vecins, puyando o numero de districtos a 22. O districto IV se disolvió y s'asignó o numero a un nuevo lugar que s'adhibió a o municipio (Újpest), a resta de territorios que se fuoron uniendo a o municipio s'organizoron como os districtos XV - XXII. As mugas d'os antigos districtos se modificoron, pero l'antigo sistema de numeración encara se fa servir. En 1994, se creyó o districto XXIII.

## Lista de los distritos de Budapest

## Vinclos externos
*  Mapa d'os districtos I-X que amuestra as mugas entre ells
Karlsplatz

**Karlsplatz** puet fer referencia a:
* Karlsplatz (Heidelberg) en honor a Carlos Frederico I de Baden. 
* Karlsplatz (Múnich) en honor a Carlos Teodoro II de Bavera ⋅
* Karlsplatz (Stuttgart) en honor a Carlos Euchenio de Württemberg ⋅
* Karlsplatz (Viena) en honor a Carlos IV d'o Sacro Imperio Romano Chermanico
* Karlsplatz (Wuppertal), Wuppertal-Elberfeld, en honor a Carlos Frederico I de Baden
* l'antiga *Karlsplatz* en Wuppertal-Barmen, hue Geschwister-Scholl-Platz (Wuppertal)

## Se veiga tamién
* Carlsplatz
Karlsplatz (Viena)

A **Karlsplatz** (en dialecto vienés *Karlsplåz*, literalment *plaza de Carlos*) ye una plaza situata en a muga entre os districtos d'Innere Stadt y Wieden en Viena, Austria. A plaza se troba situata en una crucillata entre cuantas carreras importants d'o centro d'a capital austriaca. Entre os anyos 1894 y 1900 se reguló y cubrió o curso d'o río Viena que pasa chunto a la plaza y en 1899 le'n dioron o nombre en honor de l'emperador Carlos VI. Iste emperador, qui tamién estió rei d'Aragón mientres a Guerra de Succesión Espanyola, fació construyir a ilesia entre os anyos 1716 y 1737 dimpués d'a epidemia de peste que habió en a ciudat.

## Descripción

Ye un d'os puntos millos connectatos y mas vesitatos d'a ciudat. En a Karlplatz se troba a Kalrskirche u Ilesia de Sant Carlos Borromeu. O Resselpark, adornato por numerosos molimentos, ocupa a mayor parti d'a plaza y se sitúa en a parti sud. A *Evangelische Schule* (Escuela Evanchelica) y a *[[Technische Universität Wien]]* se troban tamién en a plaza. Debant d'a Karlskirche bi ha una basa d'agua y una escultura de Henry Moore y en os atros costatos d'a plaza i son l'edificio d'o Museu de Viena y l'edificio de seguros Winterthur. Deseparatos d'a plaza, a o norte se troban os edificios d'a Wiener Musikverein, o Kunstlerhaus y a Handelsakademie (a Escuela de Negocios).

Dende o primer districto se i puet acceder a traviés d'o metro u bien a traviés d'a carrera Operngasse. Encara que ya no i pasa o tramvía, a viella gara d'ista plaza se fa servir encara actualment como boca d'o Metro de Viena.

## Arte y cultura
A exposición d'os *[[United Buddy Bears]]* s'exhibió por primera vegada en Austria en l'año 2006 en ista plaza. A inauguración contó con a presencia de Christiane Hörbiger, actriz cinematografica y embaixadora d'UNICEF. Seguntes o Concello de Viena, colaborador d'o prochecto, cuasi un millón de visitants s'amanoron enta a muestra mientres as seis semanas de duración d'ista.

## Bibliografía
* Elke Doppler, Christian Rapp, Sándor Békési (Hrsg.): *Am Puls der Stadt. 2000 Jahre Karlsplatz* (Katalog zur gleichnamigen Ausstellung des Wien Museums). Czernin Verlag, Wien 2008, ISBN 978-3-7076-0266-1

## Vinclos externos

*  Historia d'a Karlsplatz
*  Kunstplatz Karlsplatz
*  1. und 4., Kunstplatz Karlsplatz - realisiertes Bauvorhaben, Archivmeldung der Rathauskorrespondenz
*  Karlsplatz/Resselpark
*  wien.at – Kunstplatz Karlsplatz
Pan vienés

O **pan vienés**, conoixito tamién a sobén como **pan de Viena**, ye una mena de pan que se produce seguntes un metodo desarrollato en Viena (Austria) en o sieglo XIX, que fue trayito dende Dinamarca por un fornero en vada que yera vesitando Viena ta aprender nuevas tecnicas y alavez lo modificó ta fer-lo propio, fendo servir vapor de agua en o proceso de cocción.

## Caracteristicas

A masa se mete en o forno baixo un teito de vapor u, alternativament, s'inchecta vapor a o forno chusto dimpués de meter as piezas de pan. Isto adhibe humedat a la miga d'o pan y fa que a crosta se forme ascape, lo que da un pan lichero y molsudo. Cuan o vapor desapareixe, a calor seca d'o forno fa tostar a crosta, producindo a suya caracteristica textura de fullatre licherament cruchient. O pan de Viena s'elabora tipicament pero no necesaria en piezas redondas. Como pieza mas luenga, bien pudo haber estato l'orichen d'o pan francés cuan os panaders miraban d'adoptar o metodo d'o vapor ta elaborar as suyas *[[baguette]]s*.

## Se veiga tamién
* Historia d'o pan.
Kärntner Straße

A **Kärntner Straße** (en dialecto vienés *Karntn Schtråssn*, en aragonés a *Carrera de Carintia*) ye a prencipal carrera d'o centro de Viena, Austria. Prencipia en a esquina con a Ringstraße y remata en a Stephansplatz, a on se troba a Seu de Sant Esteban (*Stephansdom*). En ista carrera se troban a Opera de Viena, os hotels Sacher y Ambassador, o Casino Austria, os grans almagacens de Ringstrasse Galerie y Steffl, a ilesia d'a Cruz Maltesa y o Haashaus.

O primer documento a on amaneixe a *Kärntner Straße* data de 1257, con o nombre de *Strata Carintianorum*, fendo referencia a ella por a suya importancia como rota de comercio con a provincia de Carintia en o sud d'Austria..

## Transportes
Ta plegar ta a *Kärntner Straße* en transporte publico dende atros puestos d'a ciudat s'ha de prener o metro de Viena. En a esquina d'a Opera a parada ye a "Karlsplatz" (linias U1,U2,U4) y en a Stephansplatz a parada ye"Stephansplatz" (linias U1,U3).

## Bibliografía
* Felix Czeike: *Die Kärntner Strasse*. (Wiener Geschichtsbücher Band 16), Paul Zsolnay Verlag, Wien 1975
* Reinhard Engel: *Luxus aus Wien I*. Czernin Verlag, Wien 2001. ISBN 3-7076-0121-8

## Vinclos externos

*  planet-vienna.com - Kärntner Straße
*  Kunst und Kultur in Wien - A Kärntner Straße en a Edat Meya
*  wien.at – Zonas piatonals de Viena, Kärntner Straße

## Referencias
Mariahilfer Straße

A **Mariahilfer Straße** (en dialecto vienés *Mariahüf Schtråssn*, en aragonés *Carrera de María Auxiliadera*) ye una d'as carreras comercials mas grans y conoixitas d'a ciudat de Viena en Austria. Une o districto d'Innere Stadt con o districto de Penzing. Amás da nombre a un d'os districtos d'a ciudat, o districto de Mariahilf.

## Subdivisions
Conoixita popularment como *Mahü*, ista carrera se divide en *Mariahilfer Straße interior* y *exterior*. Istas denominacions no son oficials, pero se pueden veyer y sentir tanto en os meyos de comunicación como en os meyos de transporte (por eixemplo en as garas d'o metro) ta fer referencia a os diferents sectors d'a carrera y distinguir a parti que ye aintro u difuera d'o cinturón de circumvalación (a *[[Wiener Gürtel Straße]]*). Muit a sobén se fa servir a denominación *Mariahilfer Straße* ta nombrar nomás a o sector comercial d'a carrera que ye en a parti interior d'o cinturón.

### Mariahilfer Straße interior
A Mariahilfer Straße s'estendilla dende o Getreidemarkt en o districto 6 de Viena (Mariahilf) dica a Museumsplatz en o districto 7 (Neubau) amán d'o Wiener Ringstraße, fendo de muga entre istos dos districtos.

### Mariahilfer Straße exterior
Iste sector d'a carrera prencipia en o Mariahilfer Gürtel y remata en o Schloßallee en a parti ueste d'a ciudat. Encara que se i puet trobar un buen numero de comercios, bi ha pocas botigas de marcas internacionals como as que se troban en o trampo interior d'a carrera. O tramvía recorre ista parti d'a Mariahilfer Straße, mientres que en a parti interior nomás bi ha metro.

## Bibliografía
* Felix Czeike: *Historisches Lexikon Wien*. Kremayr und Scheriau, ISBN 3-218-00543-4
* Reinhard Engel: *Luxus aus Wien I.* Czernin Verlag, Wien 2001. ISBN 3-7076-0121-8
* Wiener Heimatbuch: *Mariahilf – Einst und Jetzt*, Gerlach & Wiedling, Wien, 1926

## Vinclos externos

*  Historia de Mariahilfer Straße
*  A Mariahilfer Straße en a web planet-vienna.com
*  Wien 6., Mariahilfer Straße
*  Die Mariahilfer Straße
Club Baloncesto Canarias

O **Club Baloncesto Canarias** ye un club de basketbol canario, establito en l'anyo 1939. Ye conoixito a sobén con l'actual nombre comercial **Lenovo Tenerife**. Chuga en a Liga ACB en  l'anyada 2020/21 y en o pabillón Santiago Martín de San Cristóbal de la Laguna como equipo local.

## Nombres comercials

## Historial
### Etapa antiga

### Etapa nueva

 Campión
 Subcampión

## Palmarés
### Internacional
* **[[Copa Intercontinental FIBA]] (2):** 2017 y 2020.
* **[[Basketball Champions League]] (1):** 2016-17.
### Nacional
* **[[Liga LEB|Liga LEB Oro]] (1)**: 2011-2012. 
* **[[Liga LEB|Liga LEB Plata]] (1)**: 2006-2007. 
* **[[Copa d'o Prencipe d'Asturias de Basketbol|Copa d'o Prencipe]] (1)**: 2011-2012. 
* **Primera División B (1)**: 1985-1986.
* **Segunda División (4)**: 1971-1972, 1972-1973, 1973-1974, 1997-1998. 
* **[[Liga EBA]] (1)**: 2001-2002.

## Referencias

## Vinclos externos
* Pachina web oficial d'o club.

## Se veiga tamién
* Liga ACB.
Michael J. Fox

**Michael J. Fox** (nombre artistico de **Michael Andrew Fox**), naixito d'Edmonton (Alberta) o 9 de chunio de 1961, ye un actor canadiense, activo dende 1973 en o cine estausunidense, encara que dende 2000 ha reducito muito o suyo treballo por a malautía de Parkinson que tien dende 1991.

D'entre as suyas cintas, con cuantos premios recibitos, se puet destacar *[[Back to the Future]]* (1985, Robert Zemeckis), *[[Casualties of War]]* (1989, Brian De Palma), *[[Life with Mikey]]* (1993, James Lapine) u *[[The American President]]* (1995, Rob Reiner).

## Vinclos externos

*  Michael J. Fox en IMDb.
Cirés

**Cirés** puet estar:

## Cheografía
* **[[Cirés (Alta Garona)|Cirés]]**, una comuna occitana en o departamento francés d'Alta Garona, districto de Sent Gaudenç, cantón de Banyeras de Luixón y rechión d'Occitania.
* **[[Cirés (Ribagorza)|Cirés]]**, un lugar aragonés en o termin municipal de Bonansa, comarca de Ribagorza y provincia de Uesca.

## Onomastica
* **[[Apellito Cirés]]**, un apellito toponimico que puet haber-se orichinau en os lugars ditos **Cirés** debant-ditos.
Lista de presidents d'Archentina

Ista ye una lista u relación d'os politicos d'Archentina que han ocupau o cargo de president d'o país, ye decir, d'o prencipal cargo politico d'Archentina, en estar Archentina una republica presidencialista.

## President d'a Primera Chunta y d'a Chunta Gran




## Presidents constitucionals




## Presidents constitucionals y de facto






## Referencias
Eric Hobsbawm

**Eric John Ernest Hobsbawm**, naixito d'Aleixandría (Soldanato d'Echipto, hue Echipto) o 9 de chunio de 1917 y muerto en Londres (Reino Uniu) l'1 d'octubre de 2012, estió un destacato historiador marxista britanico. D'entre a suya abundant obra historiografica, puet destacar-se libros como *[[The Age of Revolution: Europe 1789–1848]]*, *[[The Age of Capital: 1848-1875]]* u *[[The Age of Empire: 1875–1914]]*.

## Obras (lista parcial)
* 1948: *[[Labour's Turning Point: Extracts from Contemporary Sources]]* ISBN 0-901759-65-1.
* 1959: *[[Primitive Rebels: Studies in Archaic Forms of Social Movement in the 19th and 20th centuries]]* ISBN 0-7190-0493-4 Reeditato en 1963 y 1971.
* 1962: *[[The Age of Revolution: Europe 1789-1848]]* ISBN 0-679-77253-7.
* 1964: *[[Labouring Men: studies in the history of labour]]* ISBN 0-297-76402-0.
* 1965: *[[Pre-Capitalist Economic Formations]]* ISBN 0-7178-0165-9 (editor; ensayos de Karl Marx).
* 1968: *[[Industry and Empire: From 1750 to the Present Day]]* ISBN 0-14-013749-1.
* 1969: *[[Bandits]]* ISBN 0-394-74850-6.
* 1969: *[[Captain Swing]]* ISBN 0-85315-175-X (con George Rudé).
* 1973: *[[Revolutionaries: Contemporary Essays]]*ISBN 0-297-76549-3.
* 1975: *[[The Age of Capital: 1848-1875]]* ISBN 0-297-76992-8.
* 1977: *[[Italian Road to Socialism: An Interview by Eric Hobsbawm with Giorgio Napolitano]]* ISBN 0-88208-082-2.
* 1982: *[[The History of Marxism: Marxism in Marx's day, Vol. 1]]* ISBN 0-253-32812-8 (editor).
* 1983: *[[The Invention of Tradition]]* ISBN 0-521-43773-3 (editor, con Terence Ranger).
* 1984: *[[Worlds of Labour: further studies in the history of labour]]* ISBN 0-297-78509-5.
* 1987: *[[The Age of Empire: 1875-1914]]* ISBN 0-521-43773-3.
* 1989: *[[Politics for a Rational Left: political writing, 1977–1988]]* ISBN 0-86091-958-7. * 1989: *[[The Jazz Scene]]* ISBN 0-297-79568-6
* 1990: *[[Echoes of the Marseillaise: two centuries look back on the French Revolution]]* ISBN 0-86091-937-4.
* 1991: *[[Nations and Nationalism Since 1780: programme, myth, reality]]* ISBN 0-521-43961-2.
* 1994: *[[The Age of Extremes: the short twentieth century, 1914–1991]]* ISBN 0-679-73005-2.
* 1996: *Art and Power: Europe Under the Dictators*, catalogo d'a exhibición en o Deutsches Historisches Museum.
* 1997: *[[On History]]* ISBN 0-349-11050-6.
* 1998: *[[1968 Magnum Throughout the World]]* ISBN 2-85025-588-2 (editor, con Marc Weitzmann).
* 1998: *[[Behind the Times: decline and fall of the twentieth-century avant-gardes]]* ISBN 0-500-55031-X.
* 1998: *[[Uncommon People: resistance, rebellion and jazz]]* ISBN 0-297-81916-X.
* 1998: Karl Marx y Friedrich Engels, *[[The Communist Manifesto: a modern edition]]* ISBN 1-85984-898-2 (editor).
* 2000: *[[The New Century: in Conversation with Antonio Polito]]* ISBN 0-316-85429-8.
* 2002: *[[Interesting Times: a twentieth-Century life]]* ISBN 0-7139-9581-5 (autobiografía).
* 2007: *[[Globalisation, Democracy and Terrorism]]* ISBN 0-316-02782-0.
* 2011: *[[How to Change the World: Tales of Marx and Marxism]]* ISBN 1-4087-0287-8.

## Referencias
Reino de Hannover

O **reino de Hannover** estió un estau d'a Confederación Chermanica establito en 1814 por o Congreso de Viena en restablindo l'antigo electorato de Brunswick-Lüneburg anterior a las guerras napoleonicas y a l'establimiento d'o reino de Westfalia clavato en bel meyo d'Alemanya. O reino de Hannover yera en una unión personal con o Reino Uniu, unión que crebó en 1837 en plegar en o trono britanico Vitoria d'o Reino Uniu mientres que en o reino de Hannover, en aplicación d'a ley salica, plegaba en o trono Ernesto Augusto I.

O reino de Hannover despareixió en 1866 en rematar a Guerra austro-prusiana, ta estar anexionato por o reino de Prusia y esdedevir asinas a provincia de Hannover, una d'as provincias de Prusia. En rematar a Segunda Guerra Mundial, l'encopororon a l'Alemanya Occidental fendo parte d'o estau de Baixa Saxonia, con capital en Hannover.

O reino de Hannover teneba a suya capital en a ciudat de Hannover.
Cucurbita argyrosperma

***Cucurbita argyrosperma*** ye una especie de plantas d'o chenero *[[Cucurbita]]*, en a familia d'as cucurbitacias, orichinaria d'o sud de Mexico y Centroamerica, a on a especie se cautiva con finalidaz alimentarias. Sindembargo, gosa no ser muit conoixita difuera d'os suyos territorios d'orichen, ancara que en os zaguers tiempos o suyo cautivo s'ha estendillato enta o sud d'Estaus Unius, mas que mas en California y Florida, en amenistar ta o suyo cautivo zonas de clima tropical. De feito, en o suyo cautivo puet plegar mesmo en altarias de 1.800 metros, encara que no soporta bien os fríos.

En Mexico se la conoix con os nombres d*'ayote* y *pipián*; y en as cocinas mexicana, costarricense y centroamericana en cheneral s'emplegan muito as suyas simients ta elaborar cuantas salsas, amás d'a carne d'os suyos fruitos. Ye por eixemplo uno d'os posibles rellenos d'as *[[pupusa]]s*, una preparación propia d'as cocinas salvadorenya y hondurenya.

## Vinclos externos
Cucurbita moschata

A **carbacera cuarantena** () ye una especie de plantas d'o chenero *[[Cucurbita]]*, en a familia d'as cucurbitacias, orichinaria d'o norte d'America d'o Sud, de Centroamerica u d'o sud d'America d'o Norte, estando una especie amplament cautivata con finalidaz alimenticias (de feito se troba entre as cinco especies de cucurbitacias mas cautivatas). Ye una especie mas tolerant a d'altas temperaturas y a la humidat que as especies *[[Cucurbita maxima]]* u *[[Cucurbita pepo]]* y tien tamién gran resistencia a las plagas d'insectos.

En gastronomía se fan servir o suyo fruito, clamau carbaza de rabiquet, as suyas simients, as suyas flors y tamién os suyos tallos.

## Galería d'imáchens

Imachen:Champ de courges dans le Luberon.jpg|Campo de carbaceras cuarantenas.
Imachen:Cucurbita moschata Musquée de Provence - "Courge musquée" squash gourd.jpg|Una variedat.
Imachen:SquashVarieties.jpg|Variedaz de carbacera cuarantena.


## Notas


## Referencias

## Vinclos externos
Enrique Fernández Arbós

**Enrique Fernández Arbós**, naixito de Madrit o 24 d'aviento de 1863 y muerto en Sant Sabastián (País Basco) o 2 de chunio de 1939, estió un destacato vriolinista, director d'orquesta y compositor espanyol. Ye uno d'os prencipals representants d'a escuela vriolinistica espanyola.

## Vinclos externos

*  Biografía d'Enrique Fernández Arbós en a pachina web d'a Orquesta Simfonica de Madrit.
Mar Chonica

A **mar Chonica** ( en griego,  en italiano) ye una mar que fa parte d'a mar Mediterrania y que se troba en a estrimera sud d'a peninsula italica, deseparando-la de Grecia en os Balcans a l'este, mesmo que desepara Grecia de Sicilia en o suyo canto ueste. Comunica a lo norte con a mar Hadriana a traviés d'a canal d'Otranto y a o nord-ueste con a mar Tirrena a traviés d'o estreito de Mecina. En o sud, muga dreitament con a mar Mediterrania. En o suyo interior se troban as islas Chonicas, amanadas a la costa oriental griega, d'a cual se troban deseparadas por os estreitos de Corfú.

A mar Chonica estió dende primerías d'a Historia una mar prou important. Estió escenario d'a colonización griega dende o sieglo XI aC, fendo que a estrimera sud d'a peninsula italica y Sicilia plegasen a estar de raso ocupadas por ciudaz griegas, recibindo asinas ixa rechión o nombre de Magna Grecia.

## Vinclos externos
Sieglo XI aC

----
O **sieglo XI aC** ye formau por os anyos entre l'anyo 1100 aC y l'anyo 1001 aC, istos dos tamién incluyius.

## Vinclos externos
Mar de Marmara

A **mar de Marmara** (*Marmara denizi* en turco, *Μαρμαρα̃ Θάλασσα o Προποντίδα* en griego) ye una mar que fa parte d'a mar Mediterrania, que se troba situada en a estrimera oriental d'ixa mar Mediterrania en territorio de Turquía y deseparando Asia d'Europa, entre la mar Negra a l'este (comunicando-se a traviés d'o Bosforo) y a mar Echeya a l'ueste (comunicando-se a traviés d'o estreito d'os Dardanelos).

Con una superficie d'11.350 km², a mar de Marmara tien una largaria de bels 200 km y una amplaria maxima de 75&nbsp;km. A suya fundura maxima ye de 1.355 metros y a fondura meyana, de 494 m.

A principal ciudat que se troba a cantos d'a mar de Marmara ye a ciudat d'Istambul, a mayor ciudat de Turquía y una ciudat con muitisma significación historica, escenario d'a colonización griega, de l'Imperio Bizantín y mesmo d'as actividats d'os almogávars, que historicament estió la capital de l'Imperio Bizantín y de l'Imperio Otomán..

## Vinclos externos
Oropesa (desambigación)

**Oropesa** puet estar:

* **[[Districto d'Oropesa (Antabamba)]]**, un districto de Perú en a provincia de Antabamba y departamento d'Apurímac.
* **[[Districto d'Oropesa (Quispicanchi)]]**, un districto de Perú en a provincia de Quispicanchi y departamento de Cuzco.
* **[[Oropesa]]**, un municipio d'a provincia de Toledo, en a comunidat autonoma de Castiella-La Mancha, Espanya.
* **Oropesa del Mar**, o nombre en castellano d**'[[Orpesa]]**, un municipio d'o País Valenciano que se troba en a comarca d'a Plana Alta.

## Se veiga tamién
* Apellito Oropesa.
* Districto d'Oropesa.
Mar Balear

A **mar Balear** ye una mar que fa parte d'a mar Mediterrania y se troba en a Cuenca Occidental d'a Mar Mediterrania entre as islas Balears y a peninsula iberica. En a mar Balear desauguan bellos ríos d'importancia, destacando-ne os ríos Ebro (930&nbsp;km), Xúcar (497&nbsp;km), Guadalaviar (280&nbsp;km), Ter (208&nbsp;km), Llobregat (170&nbsp;km) y Millars (156&nbsp;km). Tamién banyan as suyas auguas destacatas ciudaz, en destacando-ne Xàbia y Denya (provincia d'Alicant); Gandia, Cullera, Valencia y Murviedro (provincia de Valencia); Castellón de la Plana, Orpesa, Peniscola, Benicarló y Vinaroz (provincia de Castellón); Tarragona (provincia de Tarragona); Vilanova i la Geltrú, Sitges, Castelldefels, Barcelona y Mataró (provincia de Barcelona); Blanes y Palamós (provincia de Chirona); y Palma de Mallorcay Eivissa (Balears).

A presencia d'ista mar ye importantisma en a historia d'a Corona d'Aragón, en estar en realidat una mar interior d'a Corona que comunicaba y a la vegata deseparaba o reino de Valencia, o reino de Mallorca y o condau de Barcelona y a resta de condaus catalans.

Cal destacar que en istas zagueras anyadas bellos cartografos y cheografos charran d'a mar balear no en o sentito en que la define a Organización Hidrografica Internacional, sino que en referindo-se as auguas d'arredol d'as islas Balears, emplegando o nombre de mar Catalán ta a mar que desepara as Balears de Catalunya y o nombre de mar de Cerdenya ta as auguas que deseparan as Balears de Cerdenya.
Cantón de Bâgé-le-Châtel

O **cantón de Bâgé-le-Châtel** (en francés *canton de Bâgé-le-Châtel*) yera una división administrativa francesa situata en o departamento d'Ain, en a rechión de Roine-Alpes.

A suya población yera de 15.456 habitants (2009) en una superficie de 113,68 km², con una densidat de población de 136 hab/km².

D'o cantón, con capital en a localidat de Bâgé-le-Châtel, en feban parte 10 comunas.

## Administración
### Conselleros chenerals

## Se veiga tamién
* Cantons d'Ain
Cantón de Bourg-en-Bresse Este

O **cantón de Bourg-en-Bresse Este** (en francés *canton de Bourg-en-Bresse-Est*) yera una división administrativa francesa situata en o departamento d'Ain, en a rechión de Roine-Alpes.

A suya población yera de 12.066 habitants (2009).

D'o cantón, con capital en a localidat de Bourg-en-Bresse, en feba parte nomás que una comunas (una parte d'a suya capital), estando l'actual Consellera cheneral d'o cantón Rachel Mazuir.

## Administración
### Conselleros chenerals

## Se veiga tamién
* Cantons d'Ain
Cantón de Bourg-en-Bresse Sud

O **cantón de Bourg-en-Bresse Sud** (en francés *canton de Bourg-en-Bresse-Sud*) yera una división administrativa francesa situada en o departamento d'Ain, en a rechión de Roine-Alpes.

A suya población yera de 14.656 habitants (2009).

D'o cantón, con capital en a localidat de Bourg-en-Bresse, en feba part nomás que una comuna (una parte d'a capital d'o cantón, Bourg-en-Bresse), estando l'actual Consellero cheneral d'o cantón Jean-Paul Rodet.

## Administración
### Conselleros chenerals

## Se veiga tamién
* Cantons d'Ain
Ruth Hussey

**Ruth Carol Hussey**, naixida de Providence (Rhode Island) o 30 d'octubre de 1911 y muerta en Newbury Park (California) o 19 d'abril de 2005, estió una actriz estausunidense, activa en o cine estausunidense dende meyaus d'os anyos 1930 dica primerías d'os anyos 1970 y que recibió bels premios mientres a suya carrera cinematografica.

D'entre a suya filmografía, se puet destacar bellas cintas, como *[[The Philadelphia Story (cinta)|The Philadelphia Story]]* (1940, de George Cukor, con Cary Grant, Katharine Hepburn y James Stewart), *[[Tennessee Johnson]]* (1942, de William Dieterle, con Van Heflin y Lionel Barrymore), u *[[The Great Gatsby (cinta de 1949)|The Great Gatsby]]* (1949, d'Elliott Nugent, con Alan Ladd, Betty Field, Macdonald Carey, Barry Sullivan, Shelley Winters y Howard Da Silva).

## Se veiga tamién
* Cintas interpretadas por Ruth Hussey.

## Vinclos externos

*  ''Ruth Hussey'' en Internet Movie Database.
Vistabella (desambigación)

**Vistabella** puet estar:

* **[[Vistabella]]** (*Vistabella de Huerva* en castellano), un municipio aragonés d'a provincia de Zaragoza, situato en a comarca d'o Campo de Carinyena y partiu chudicial de Daroca.
* **[[Vistabella (Castellón)|Vistabella]]** (*Vistabella del Maestrat* en catalán; *Vistabella del Maestrazgo* en castellano), un municipio valenciano d'a provincia de Castellón, situato en a comarca de l'Alcalatén y partiu chudicial de Castellón de la Plana.
* **[[Vistabella (La Secuita)|Vistabella]]**, un lugar en o municipio catalán de la Secuita, en a provincia de Tarragona y comarca d'o Tarragonés.
Cuéllar (desambigación)

**Cuéllar** puet estar:

* **[[Cuéllar]]**, un municipio d'o País Valenciano que se troba en a comarca de l'Alto Mayestrato.
* **[[Cuéllar (Segovia)|Cuéllar]]**, un municipio castellanoleyonés en a provincia de Segovia.
Olombrada

**Olombrada** ye un municipio d'a provincia de Segovia, en a comunidat autonoma de Castiella y Leyón, Espanya. Fa parte d'a comarca d'a Churrería y d'o partiu chudicial de Cuéllar.

A suya población ye de 694 habitants (2011), en una superficie de 66,51 km² y una densidat de población de 10,43 hab/km².

## Cheografía
Olombrada se troba situato a 866 metros d'altaria sobre o livel d'a mar, a una distancia de 71 km d'a ciudat de Segovia, a capital d'a suya provincia.

D'o suyo termin municipal fan parte os lugars de Moraleja de Cuéllar y Vegafría.

## Demografía

## Administración
### Alcaldes

## Molimentos
* Ilesia de Sant Vicent Mártir d'Olombrada, una ilesia d'o sieglo XVII en estilo barroco que se debanta dencima de l'antiga ilesia romanica.

## Vinclos externos
Carrascal del Río

**Carrascal del Río** ye un municipio d'a provincia de Segovia, en a comunidat autonoma de Castiella y Leyón, Espanya. Fa parte d'o partiu chudicial de Sepulvega.

A suya población ye de 165 habitants (2011), en una superficie de 30,52 km² y una densidat de población de 5,41 hab/km².

## Cheografía
Carrascal del Río se troba situato a 859 metros d'altaria dencima d'o ran d'a mar, a una distancia de 72 km d'a ciudat de Segovia, a capital d'a suya provincia. Mugando con o río Duratón, parte d'o suyo termin fa parte d'o Parque Natural de las Hoces del Río Duratón, incluyindo-ie a ermita de Sant Frutos de Carrascal del Río.

D'o suyo termin municipal fa parte o lugar de Burgomillodo.

## Demografía

## Administración
### Alcaldes

## Molimentos
* Ermita de Sant Frutos de Carrascal del Río, una ilesia d'o sieglo XII en estilo romanico que se debanta dencima de l'antiga ilesia visigoda.

## Vinclos externos
Club Baloncesto Breogán

O **Club Baloncesto Breogán S.A.D.**, conoixito popularment como ***Breogán***, ye un club de basketbol gallego d'a ciudat de Lugo, fundato en l'anyo 1966. Chuga en a Liga ACB en a temporada 2021/22 y en o Pazo dos Deportes d'a ciudat de Lugo como equipo local. Ha pasau a mayor parte d'a suya historia en a liga ACB, plegando a chugar competicions europeas. Ye o nueno equipo en a clasificación historica d'o basketbol espanyol.

## Datos d'o club
* Millor posición en liga: 6º (**ACB**) (temporada 1984/85)
* Millor posición en copa: 5º (**Copa d'o Rei**) (temporada 1976/77, 1989/90)
* Millor posición en Europa: 5º (**Copa Korać**) (temporada 1985/86)
* Pior posición en liga: 9º (**Liga LEB**) (temporada 2006/07)

## Palmares
* **[[Liga LEB]]** (3): 1998-99, 2017-18, 2020-21.
* **Segunda División** (6): 1969, 1970, 1975,  1984, 1988, 1996.
* **[[Copa d'o Prencipe d'Asturias de Basketbol|Copas d'o Prencipe]]** (3): 2008, 2018, 2021
* **[[Copa Galicia de Basketbol|Copa Galicia]]** (14): 1986, 1987, 1998, 2000, 2002, 2003, 2004, 2005, 2007, 2008, 2009, 2018, 2021, 2022
* **MVP de l'ACB** (1): Džanan Musa (2022)
* **Maximo anotador de l'ACB** (6): Alfredo Pérez (1971, 1973), Bob Fullarton (1976), Velimir Perasović (1993), Charlie Bell (2005), Džanan Musa (2022)

## Vinclos externos

* Pachina web oficial d'o club.

## Se veiga tamién
* Liga ACB.
* Liga LEB.
Ringstraße

A **Ringstraße** ye una carrera semicercular que rodia o districto d'Innere Stadt en a ciudat de Viena, Austria, estando una d'as suyas carreras prencipals. Ye un exponent tipico d'o estilo arquitectonico historicista dito *Ringstraßenstil* (*Estilo Ringstraße*), entre as decadas de 1860 y 1890.

A carrera fue construita seguindo l'antiga muralla que serviba ta protecher a ciudat. Con o tiempo, os nobles sin espacio ta construyir os suyos palacetz en o centro d'a ciudat prencipiarán a fer-lo en o costato exterior d'os muros. A *Ringstraße* encara rodia o districto 1 (u Casco Antigo) de Viena, como lo feba d'antis mas a muralla orichinal.

## Subdivisions
* *Stubenring*
* *Parkring*
* *Schubertring*
* *Kärntner Ring*
* *Opernring*
* *Burgring*
* *Dr.-Karl-Renner-Ring*
* *Schottenring*

A carrera remata en a *Franz-Josefs-Kai*, a cantos d'o río, que ya no fa parti d'a *Ringstraße*

## Imáchens

Image:Rathaus Vienna June 2006 165.jpg|Casa d'a ciudat(*Neues Rathaus*)
Image:Wien Hofburg Neue Burg Heldenplatz.jpg|Palacio Imperial(*Hofburg*)
Image:Wien - Staatsoper (1).JPG|Opera Estatal de Viena(*Staatsoper*)
Image:WienerBörse01.jpg|Antiga Bolsa de Viena
Image:Parlament Vienna June 2006 183.jpg|Parlamento(*Parlament*)
Image:Wien - Haus des Wiener Musikvereins (2).JPG|*Musikverein*
Image:Wien - Burgtheater.JPG|Teatro(*Burgtheater*)
Image:Wien - Votivkirche (b).JPG|Ilesia Votiva de Viena(*Votivkirche*)


## Bibliografía
* *Die Wiener Ringstraße. Bild einer Epoche*. (Band I - XI). Steiner Franz Verlag, Wien 1998, ISBN 978-3-515-02482-2
* Barbara Dmytrasz. *Die Ringstrasse*. Amalthea, Wien 2008, ISBN 978-3-85002-588-1.
* Otto Schwarz: *Hinter den Fassaden der Ringstrasse*. Amalthea, Wien 2007, ISBN 978-3-85002-589-8
* Markus Kristan: *Die Architektur der Wiener Ringstrasse 1860-1900*. Album Verlag für Photographie, 2003, ISBN 978-3-85164-130-1
* Janos Kalmar, Andreas Lehne: *Die Wiener Ringstraße*. Pichler Verlag, Wien 1999, ISBN 978-3-85058-167-7
* Marianne Bernhard: *Zeitwende im Kaiserreich. Die Wiener Ringstrasse. Architektur und Gesellschaft 1858-1906*, ISBN 978-3-7917-1332-8
* Fred Hennings: *Die Ringstraße. Symbol einer Epoche*. Amalthea Verlag, Wien 1989, ISBN 978-3-85002-077-0
* Peter Müller: *Die Ringstrasse auf alten Ansichtskarten*, ISBN 978-3-85058-047-2
* Karlheinz Rossbacher: *Literatur und Liberalismus. Zur Kultur der Ringstrasse in Wien*, ISBN 978-3-224-16011-8
* Elisabeth Lichtenberger: *Wirtschaftsfunktion und Sozialstruktur der Wiener Ringstrasse*. Boehlau Verlag, Wien 1998, ISBN 978-3-205-08265-1
* Renate Wagner-Rieger, Johanna Fiegl: *Die Wiener Ringstrasse. Das Kunstwerk im Bild*. Böhlau Verlag, Wien 1997, ISBN 978-3-205-08260-6
* Herbert Schiefer (Fotos), Hans Wanzenböck (Text): *Die Ringstrasse: als Wien zur Weltstadt wurde*, Herder Verlag, Wien – Freiburg im Breisgau – Basel 1988, ISBN 3-210-24914-8
* Martina Pippal: *Kleine Kunstgeschichte Wiens*, Verlag C. H. Beck, München 2000, ISBN 3-406-45858-0

## Vinclos externos

*  suf.at - Wiener Ringstraße
*  Die Ringstraße - ein Juwel unter den Straßen der Welt
*  viennatouristguide.at - Denkmäler im Bereich der Wiener Ringstraße
Herrengasse

**Herrengasse** ye o nombre de cuantas carreras en diferents ciudaz:

* Herrengasse (Graz)
* Herrengasse (Innsbruck)
* Herrengasse (Klagenfurt)
* Herrengasse (Linz)
* Herrengasse (Wiener Neustadt)
* Herrengasse (Viena)
* Herrengasse und Bierjodlgasse (Salzburgo)
* Herrengasse (Schriesheim)
Herrengasse (Viena)

A **Herrengasse** (en aragonés: "Carrerón d'os Sinyors" u "Carrerón d'os Caballers") ye una carrera d'a ciudat de Viena, situata en o primer districto u Innere Stadt.

## Historia
A carrera existiba ya en tiempos d'os romanos fendo parti d'o rete de carreteras d'os limes de l'imperio. A primera mención escrita data de l'anyo 1216. A sección d'a carrera que s'estendilla entre as plazas d'o Freyung y Lobkowitzplatz yera conoixita mientres a Edat Meya como a *Hochstraße* (*Carrera Alta*).

Dimpués que s'establise a ciudat de Viena como capital imperial, a nobleza (conoixita en alemán como *Herren* u Sinyors) prencipió a emigrar a la ciudat ta situar-se amán d'o Palacio Imperial de Hofburg, a residencia d'os Habsburgo. Dimpués que o estato d'a Baixa Austria construyese a suya asemblea en o Palacio de Niederösterreich en 1513, a carrera pasó a decir-se *Herrengasse*.

## Edificios prencipals
* Palacio Herberstein (construyito en 1897, Herrengasse 1–3 en o puesto d'o Palacio Dietrichstein con o famoso Café Griensteidl) 
* Palacio Brassican-Wilczek (ehemals Palais Lembruch, 1737, Herrengasse 5) 
* Palacio de Modena (hue seu d'o Ministerio d'Afers Interiors, 1811, Herrengasse 7) 
* Palacio Mollard-Clary (1689, Herrengasse 9) 
* Palacio de Niederösterreich (d'antis mas *Niederösterreichisches Landhaus*, 1839–1848, Herrengasse 11) 
* Palacio Ferstel (d'antis mas seu d'o Banco Austrohongaro, 1856–1860, Herrengasse 14, Freyung 2), en a planta baixa se troba o Café Central, en un pasache baixo iste edificio ye a fuent Donaunixenbrunnen. 
* Palacio Batthyány (incluyindo partis de l'antigo Palacio Orsini-Rosenberg, 1716, Herrengasse 19) 
* Palais Trauttmansdorff (1834–1838, Herrengasse 21) 
* Palacio de Porcia (1546, Herrengasse 23)
* Hochhaus Herrengasse (Herrengasse 6–8, Fahnengasse 2 y Wallnerstraße 5–7, o primer grataciels de Viena, construyito en 1913 en o puesto de l'antigo Palais Liechtenstein).

Bi ha amás una Gara de Herrengasse en a linia 3 d'o Metro de Viena. En o numero 10 d'a Herrengasse 10 se trobaba dende 1918 dica 2006 o Café Herrenhof.

## Bibliografía
* Rupert Feuchtmüller: *Die Herrengasse*, Wien (Zsolnay) 1982

## Weblinks

*  rodaun.info – Herrengasse (PDF)
Pedro Calderón de la Barca

**Pedro Calderón de la Barca** (Madrit, 17 de chinero de 1600 – 25 de mayo de 1681) estió un escritor, dramaturgo y poeta castellano. Ye uno d'os mas importants d'o Sieglo d'Oro d'as letras espanyolas.

## Lista de obras
(A lista ye incompleta)
* *Amor, honor y poder*, drama historico (1623).
* *La cisma de Inglaterra*, drama historico (1627).
* *Casa con dos puertas, mala es de guardar*, comedia d'enredo (1629).
* *La dama duende*, comedia d'enredo (1629).
* *El príncipe constante*, drama historico (1629).
* *[[La banda y la flor]]* (1632).
* *[[La cena del rey Baltasar]]*, auto sacramental (1632).
* *[[La devoción de la cruz]]*, drama relichioso (1634).
* *[[A secreto agravio secreta venganza]]*, drama d'honor (1636).
* *[[La vida es sueño]]*, drama filosofico (1636).
* *[[El mágico prodigioso]]*, drama relichioso (1637).
* *[[El mayor monstruo del mundo]]*, drama d'honor (1637).
* *[[El médico de su honra]]*, drama d'honor (1637).

## Vinclos externos
Palacio de Schönbrunn

O **Palacio de Schönbrunn**, tamién conoixito como o *[[Palacio de Versailles|Versailles]] vienés*, ye un d'os prencipals edificios historicos y culturals d'Austria. Dende o sieglo XIX ha estato una d'as prencipals atracciones turisticas d'a ciudat de Viena y ha apareixito en postals, documentals y cuantas cintas.

## Transportes
Se puet plegar dica o Palacio de Schönbrunn con a linia U4 d'o Metro de Viena. A parada d'o Palacio ye "Schönbrunn" y a d'o suyo zoo *Tiergarten* (o mas antigo y mas gran d'o mundo) ye "Hietzing". En Hietzing se troba tamién a gara de tramvías.

## Historia arquitectonica
En 1559 l'emperador Maximiliano II fació construyir un chicot palacio de caza que sería destruyito de raso en o segundo seche de Viena (1683). Debito a iste feito, l'emperador Leopoldo I encarga a Johann Bernhard Fischer von Erlach a construcción d'un palacio ta o suyo fillo Chusé (futuro Chusé I). L'arquitecto presenta un plan que prencipia a fer-se, d'una traza muit reducita respecto a la suya ideya inicial, en l'anyo 1696 y que remataría entre os anyos 1699 y 1701, encara que no bi ha guaire consenso en iste punto. D'ista primera construcción nomás i queda a Capiilla de Palacio (*Schlosskapelle*) y a Escalera Azul (*Blaue Stiege*) con un fresco de Sebastiano Ricci.

Carlos VI no amostró especial intrés en Schönbrunn, pero será a suya filla, María Tresa qui convertiría o palacio en residencia de verano d'os Habsburgo; status que mantendría dica a fin d'a monarquía en 1918. Mientres o gubierno de María Tresa se procede amás a enamplar o palacio baixo a batuta de Nikolaus von Pacassi, qui ya heba treballato tamién ta a familia imperial en Hofburg. A mayor parti d'a decoración interior tien o suyo orichen en ista epoca y ye una d'as pocas muestras existents d'o dito *[[rococó]] austríaco*

Enta 1765 Johann Ferdinand Hetzendorf von Hohenberg, que ye considerato ya un representant d'a primera etapa d'o clasicismo, prene a dirección d'os treballos de construcción d'o palacio. A suya obra mas significativa ye a Glorieta que remata opticament o gran parque d'o palacio.

Entre 1817 y 1819 Johann Aman fa una unificación y simplificación d'a frontera seguindo ya clarament os dictatos d'o clasicismo. D'ista epoca ye tamién a color amariella tan caracteristica d'a frontera, que dica o sieglo XX sería un d'os "sinyals d'identidat" d'a monarquía habsburga, pues toz os edificios oficials yeran pintatos con a mesma color.

## Referencias

## Vinclos externos
: 
*  Pachina oficial d'o palacio.
*  Foto-colección: Palacio de Schönbrunn
Hanibal Barca

**Hanibal Barca** (latín: **Hannibal Barca**) (Cartago, 247 aC - Libyssa, 182 aC) estió un important politico de Cartago que sirvió como cheneral mientres a Segunda Guerra Punica. Se fació famoso por suyas victorias contra Roma. Estió un d'os mellors chenerals d'a Edat Antiga y d'a historia y o suyo chenio militar se debeba a la suya perspicacia y a lo suyo inchenio.

## Vinclos externos
Castiello de Nyköping

O **castiello de Nyköping** (*Nyköpingshus* en sueco) ye un castiello sueco que se troba situato en a localidat de Nyköping (Condau de Södermanland). Encara que a suya construcción s'alazetó en o sieglo XII, fue esviellato diempués mientres o sieglo XVI en estilo renaixentista dica plegar en a suya forma actual, encara que cremó mientres o sieglo XVII y actualment se troba parcialment en runas. Ye conoixito en estar en 1317 o puesto a on se celebró o banquet de Nyköping.

## Construcción y historia
A construcción d'o castiello prencipió en o sieglo XII, estando en ixas envueltas nomás que una chicota construcción defensiva. Sindembargo, Birger Jarl l'enampló en o sieglo XIII, y en os tiempos d'o rei Alberto I de Suecia estió o centro d'un feudo nobiliario. En o sieglo XIV se convertió en propiedat de Bo Jonsson Grip, fendo-ie succesivas enamplatas cadaguno d'os nuevos propietarios. O rei Gustavo I de Suecia amilloró as esfensas d'o castiello, fendo amás que se i debantase una nueva torre de planta erdonda, que ha plegau dica hue.

En o sieglo XVI l'esvielló de raso, plegando en a suya forma actual, o duque Carlos (dimpués Carlos IX de Suecia). L'obchectivo yera que se convertise en un palacio residencial como en ixas envueltas yera la moda, y se debantó en estilo renaixentista.

Sindembargo, en 1665 cremoron o palacio y a ciudat de Nyköping y o castiello mai no s'ha reconstruito. Belún d'os suyos ladriellos s'emplegoron ta a construcción d'o palacio d'Estocolmo.

Parcialment esviellato en o sieglo XX, se conservan hue como repuis os ditos *Kungstornet* (a "torre d'o rei") y *Gamla residenset* u "residencia antiga", que se fan servir como seu d'o Museu de Södermanland.

En o castiello i morioron os reis Carlos IX de Suecia y Carlos X Gustavo de Suecia.

## Galería d'imáchens

Imachen:Nyköpingshus sep 2011.jpg|
Imachen:Nyköpingshus (8).JPG|
Imachen:Nyköpingshus sept 2010.jpg|
Imachen:Fängelsetornet Nyköpingshus.jpg|
Imachen:Nyköpingshus1.JPG|


## Vinclos externos
Menhir

Un **menhir** (d'o bretón *maen*, «piedra», y *hir*, «luenga») ye, en Historia, Arqueolochía y Historia de l'Arte, un tipo especial de molimento prehistorico consistent en una piedra clavata verticalment en o suelo y que se debanta enta o cielo. Os menhirs son una d'as formas caracteristicas d'os molimentos d'o megalitismo en Europa y s'estendillan alto u baixo entre 4500 aC y 2500aC a traviés de toda Europa, dende o Neolitico dica o Calcolitico. Se consideran a forma mas simpla de megalitismo. Por extensión, se denomina tamién "menhirs" a molimentos pareixitos fuera d'a suya aria cheografica d'orichen.

## Se veiga tamién
* Megalitismo.
* Dolmen.
* Megalito.
* Crómlech.
* Cairn.

## Vinclos externos